K O R R A L D U S

Haapsalu,					                                        17. aprill 2013 nr 256

Projekteerimistingimuste kinnitamine 
(Vahtra põik 5, Haapsalu)

Läbi vaadanud Haapsalu Linnavalitsusele esitatud taotluse  projekteerimistingimuste väljastamiseks Haapsalus Vahtra põik 4 kinnistul asuva korruselamu fassaadide soojustamis- ja rekonstrueerimisprojekti koostamiseks ja juhindudes. 
Juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Vahtra põik 5 kinnistul asuva korruselamu soojustus- ja rekonstrueerimisprojekti projekteerimistingimused nr 18-13 (lisatud).
2.	Korraldus jõustub teatavakstegemisest.

Urmas Sukles   
Linnapea 				Erko Kalev
				Linnasekretär

Lisa 
Haapsalu Linnavalitsuse 
                                                                                   17.04.2013.a. korraldusele nr 256

PROJEKTERIMITINGIMUSED NR 18-13
KORRUSELAMU SOOJUSTAMIS- JA REKONSTRUEERMISPROJEKTI KOOSTAMISEKS HOONESTATUD KINNISTULE.

ASUKOHT                       Vahtra põik 5, Haapsalu, Läänemaa
KINNISTU     
katastritunnus:                  18301:011:0017
registriosa number:           1886032-1887732
pindala:                             2685m2
omanik:                             korteriomanikud

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: kehtiv detailplaneering puudub.
1.4	Katastriüksuse sihtostarve: elamumaa.
1.5	Krundi üldplaneeringujärgne juhtfunktsioon: korruselamutemaa.
1.6	Kinnistul paiknevate ehitiste loetelu ehitisregistri andmetel: 18-korteriga elamu (reg nr 105003205).

2.	Linnaehituslikud ja arhitektuursed nõuded projekteerimiseks
2.1	ÜLDIST: kavandatakse soojustada ja rekonstrueerida 1983.a kasutusele võetud  olemasoleva kolmekorruselise korterelamuelamu fassaadid ja kavandada rõdude juurdeehitamist.  
2.2	HOONESTUSALA: olemasolev. 
2.3	HOONE KAUGUS TÄNAVAPOOLSEST KRUNDIPIIRIST: olemasolev.
2.4	KRUNDI LUBATAV SUURIM EHITUSALUNE PIND: olemasolev.
2.5	EHITISTE LUBATUD SUURIM KÕRGUS: olemasolev.
2.6	KORRUSTE ARV: kolm.
2.7	KATUSETÜÜP: lamekatus.
2.8	KATUSEKATE: rullmaterjal.
2.9	VÄLISSEINTE VIIMISTLUS:
-	projekteerida välisseinte ja katuslae täiendav soojustamine vastavalt energiaauditi andmetele;
-	välisseinte viimistluseks on lubatud kasutada krohvi, värvitavaid polümeerkrohve, krohvilaadse kattega viimistlusplaate; 
-	projekti koosseisus anda välisviimistluse värvilahendus; 
-	korrastada sajuvete ära juhtimise süsteem;
-	esifassaadile ei ole lubatud projekteerida antennide ja kaablite paigaldamist.

2.10	AKNAD JA UKSED: akende vahetus: fassaadi ulatuses peavad aknad olema ühetüübilised, säilitada akende klaasijaotus (ühtlustada seni vahetamata akende tüübid); amortiseerunud keldriaknad  asendada uutega. NB! Akende vahetuse ja välisseinte soojustamisega kaasneb elamu sisekliima halvenemine, seega projekteerida korterite täiendavaid ventileerimise võimalused.
2.11	RÕDUD: korruselamule on lubatud projekteerida rõdud, projektis anda rõdude konstruktiivne ja arhitektuurne lahendus (rõduuksed, piirde, põranda jt materjalid, värvitoonid jms).
Konstruktiivselt võimalik projekteerida rõdud maapinnale toetuva (omaette vundamendiga) konstruktsiooniga, mis ankurdatakse olemasoleva seina külge, kuid ei toetu sellele. 
2.12	PIIRDED JA VÄRAVAD: puuduvad. 
2.13	PARKIMINE: oma kinnistul.
2.14	TULEOHUTUS: Tagada ehitise vastavus tuleohutusnõuetele.

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus; 
3.2	Projekt tuleb kooskõlastada korterite omanikega;
3.3 Eskiisprojekt kooskõlastada linnaarhitektiga. 

4.	Muud nõuded
4.1	Projekti koosseis peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
4.2	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest.
4.3	Remondiprojekti koostamise aluseks võtta Vahtra põik 4 korruselamu kohta koostatud uuringuid (s.h. energiaaudit).
4.4	Asendiplaan koostada topo-geodeetilisel alusplaanil koos tehnovõrkudega mõõtkavas M1:500. Välisseinte välispidise soojutamise puhul on tegemist ehitise laiendamisega, projektis anda soojustatavate hoonete uued nurga koordinaadid (koordinaatidega L-EST97).
4.5	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. Ehitusloa taotlemiseks minimaalne projekti maht: eelprojekt.

Käesolevad tingimused on kehtivad kahe aasta jooksul alates nende kinnitamisest.